Ti kunkunada: Adda kano ti natiliw da a buwaya ket naiparada daytoy bayat a nakakabil iti rabaw ti lugan idiay Antipolo
Nangipablaak ti Philippine News Agency (PNA) ti maysa nga istorya idi June 25 a mangibagbaga nga adda kano natiliw a buwaya idiay karayan ti Marikina idi kiskisayan da ti pitak na tapno umadalem. Maipaima kano daytoy iti Department of Environment and Natural Resources. Nayon na ti istorya ti maysa nga ladawan ti maysa a dakkel a buwaya a nairaked iti maysa a trak, a nakita idiay Antipolo, nga adda dagiti tattao a mangbuybuya.(https://www.facebook.com/photo?fbid=10229585014076501&set=pcb.10229585014756518
).
Dagiti datos: Ti kinaagpaysuananna ket ti ‘sibibiag’ a buwaya ket maysa gayam nga “animatronic” prop weno robot, a maususar iti sine ken dadduma pay a pabpabuya-a
nakatuding para iti serye iti telebisyon nga aksyon-panakigasanggasat a pabuya a napauluan iti Lolong, nga agrugi a maipabuya nu umay nga July 4. Maysa nga 22-foot ti kaatiddog na a buwaya a naaramid iti fiberglass and silicon, a mapagpagaraw babaen iti hydraulics. Naimatangan ti props idiay Antipolo, Marikina, Pasig, Mandaluyong, ken Quezon City.
Daytoy kano ket managanan a “Dakila.”
Daytoy a klase a gimik ket naaramid iti pabpabuya a Jurassic Park ken Godzilla idiay US ket nu kasano a namati ti PNA ket sabali a pakaistoryaan. Adu a publikasyon ti damdamag ti nangibingay iti istorya da a ti nagbasaran da ket dagiti bidyo nga inwarwaras dagiti kontributor da.
Nagipablaak ti Philippine News Agency (PNA) ti panag-aklon iti nagkamalian na, nga adda panangipalawag iti ‘naggapuan’ ken pakausaran ti buwaya, a mausar a kas bida iti serye ti pabuya iti telebisyon. Nasuspende met ti editor ti padawan a nausar iti istorya. https://www.facebook.com/pnagovph/posts/419117996931327
Apay nga ammuen tayo ti kinapudno: Ti Philippine News Agency (PNA) ket maysa a pannakabagi ti media a patpatarayen ti gobyerno iti superbisyon ti News and Information Bureau (NIB) ti Presidential Communications Operations Office (PCOO).
Daytoy ket pinaneknekan pay ti
Facebook, a mangiturturong kadagiti kontrol ti gobyerno a media iti nangatngato a tukad gapu iti impluwensiya ti editoryal a kontrol ti gobyerno.
Adda ti nasurok a 399,000 a follower iri Facebook ti PNA iti agdama. Importante a dagiti serbisyo para iti damdamag nga adda nalawa nga impluwensiya ken distribusyon na ket maipangpangruna ti panangiruwar na kadagiti sipupudno ken saagpayso a damdamag ken impormasyon.
ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn